Imtella' Novembru 10, 2021 Il-komunità internazzjonali qed tiġi mħeġġa ssaħħaħ il-miri biex tnaqqas l-użu tal-karbonju sal-aħħar tas-sena d-dieħla. Dan huwa wkoll inkluż fl-abbozz tad-dikjarazzjoni finali tas-summit dwar il-klima COP26 fi Glasgow, li jintemm nhar il-Ħadd. Id-dikjarazzjoni finali tgħid li pajjiżi meqjusa bħala vulnerabbli għandu jkollhom iktar għajnuna biex jilħqu l-miri ambjentali. Jingħad ukoll li l-pajjiżi għandhom jippreżentaw l-istrateġija tagħhom dwar kif se jaslu jwettqu l-miri biex inaqqsu l-impatt fuq l-ambjent dinji. Il-kritiċi għal dan is-summit qalu li l-abbozz tad-dikjarazzjoni jieqaf ħafna 'l bogħod minn dak li għandu jsir biex id-dinja ssalva l-ambjent tagħha. Oħrajn laqgħu d-dikjarazzjoni u faħħru l-isforz għat-tnaqqis ta' ħames gradi celsius fit-temperatura globali. In-negozjati fuq dawn il-miri issa jmorru għand il-mexxejja dinjin, li flimkien iridu jattwaw il-konklużjonijiet tiegħu.